
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL PRITARIMO INICIATYVAI RENGTI VIETOVĖS LYGMENS
INŽINERINĖS INFRASTRUKTŪROS VYSTYMO PLANĄ

2021 m. spalio    d.   Nr.AT-
Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 1 ir 2 punktais, Lietuvos Respublikos teritorijų planavimo įstatymo 6 straipsnio 2 ir 3 dalimis, 20 straipsnio 4 dalimi, 21 straipsnio 2 dalies 2 punktu, Pasiūlymų teikimo dėl teritorijų planavimo proceso inicijavimo tvarkos aprašu, patvirtintu Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl Pasiūlymų teikimo dėl  teritorijų planavimo proceso inicijavimo tvarkos aprašo patvirtinimo“, Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2011 m. sausio 24 d. įsakymu Nr. 1-10/D1-61 „Dėl Inžinerinės infrastruktūros vystymo (elektros, dujų ir naftos tiekimo tinklų) planų rengimo taisyklių patvirtinimo“, 18 punktu, atsižvelgdamas į UAB „Archstudija“ 2021 m. rugsėjo 28 d. prašymą  „Dėl specialiojo teritorijų planavimo proceso inicijavimo“:
1. P r i t a r i u UAB „Archstudija“ iniciatyvai rengti vietovės lygmens specialiojo teritorijų planavimo dokumentą – inžinerinės infrastruktūros vystymo planą, numatant  teritorijas Šakių r. sav., Lukšių sen., Griškabūdžio sen., Barzdų sen. ir Šakių sen., vėjo elektrinių statybai.
	2. Į p a r e i g o j u Ūkio, architektūros ir investicijų skyrių parengti Šakių rajono savivaldybės tarybos sprendimo projektą dėl specialiojo plano rengimo ir planavimo tikslų;
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

